হাকিমপুর (দিনাজপুর) সংবাদদাতা ॥ দিনাজপুর জেলার হাকিমপুর উপজেলার ইউনিয়ন পরিষদ নির্বাচন উপলক্ষে চেয়ারম্যান, সদস্য ও সংরক্ষিত আসনের প্রার্থীদের নিয়ে এক মতবিনিময় সভা অনুষ্ঠিত হয়েছে। গতকাল সোমবার দুপুর ১২টায় উপজেলা নির্বাহী কর্মকর্তা মো.তোফাজ্জল হোসেনের সভাপতিত্বে উপজেলা অডিটোরিয়ামে সভাটি অনুষ্ঠিত হয়।  এতে প্রধান অতিথি হিসেবে বক্তব্য দেন, দিনাজপুর জেলা প্রশাসক মো.জামাল উদ্দিন আহমেদ। বিশেষ অতিথির বক্তব্য দেন, জেলার পুলিশ সুপার মো.মোস্তাফিজুর রহমান, উপজেলা পরিষদের চেয়ারম্যান মো.আজিজার রহমান, জেলা নির্বাচন কর্মকর্তা নুরুজ্জামান।